Αννιανός ο Αλεξανδρεύς

Ο **Αννιανός ο Αλεξανδρεύς**,  λατιν.: *Annianus Alexandrinus* ήταν μοναχός και συγγραφέας, που άκμασε στην Αλεξάνδρεια κατά τη διάρκεια της αρχιερατείας του Θεόφιλου Α΄, γύρω στις αρχές του 5ου αι.

Ο Αννιανός επέκρινε την παγκόσμια ιστορία τού συγχρόνου του, τού μοναχού Πανοδώρου του Αλεξανδρέως, επειδή βασιζόταν υπερβολικά σε κοσμικές πηγές, παρά σε βιβλικές πηγές για τις ημερομηνίες του. Ως αποτέλεσμα, ανέπτυξε τη δική του χρονολογία, που τοποθετούσε τη Δημιουργία στις 25 Μαρτίου 5492 π.Χ. Αυτό δημιούργησε το Αλεξανδρινό ημερολόγιο, του οποίου η πρώτη ημέρα ήταν η 29η Αυγούστου 5493 π.Χ. Ως το 360 μ.Χ. ήταν ένδεκα πασχαλινοί κύκλοι των 532 ετών ο καθένας, ή ήταν τέσσερις 19ετείς κύκλοι από την εποχή που ο Διοκλητιανός ανακηρύχθηκε Αυτοκράτορας  το 284. Η πρώτη είναι γνωστή ως Εποχή της Χάριτος στην Κοπτική Εκκλησία, ενώ η δεύτερη είναι γνωστή ως Εποχή των Μαρτύρων. Ήταν ο πρώτος που υπολόγισε και αναγνώρισε τον 532ετή κύκλο των Πάσχα στο Ιουλιανό ημερολόγιο. Αυτός ο κύκλος αποδίδεται συχνά στον Βικτόριο της Ακουιτανίας το 457, τον πρώτο που αναγνώρισε έναν τέτοιο κύκλο στη Δύση.

Κανένα από τα γραπτά του Αννιανού δεν έχει διασωθεί. Είναι κυρίως γνωστός από τη συζήτηση για τα έργα του από τον Γεώργιο Σύγγελο κατά τον 9ο αι., αν και μικρότερα αποσπάσματα εμφανίζονται αλλού. Ο Ηλίας από τη Νίσιβη τον αναφέρει στη *Χρονογραφία* του 11ου αι. 

Ωστόσο, ο πασχαλινός πίνακας του Αννιανού των 532 ετών, που περιέχει έναν πασχαλινό κύκλο 532 ετών βασισμένο στον 19ετή σεληνιακό κύκλο του Μέτωνα, έχει διασωθεί. Ο 19ετής σεληνιακός κύκλος του Μέτωνα υιοθετήθηκε από τον Κύριλλο επίσκοπο της Αλεξανδρείας, ο οποίος τον χρησιμοποίησε στον δικό του (στην ελληνική γλώσσα και αλεξανδρινό ημερολόγιο) πασχαλινό πίνακα των 114 ετών. Λίγο πριν από τον θάνατο του Κυρίλλου (το 444), έγινε η αρχή με έναν πασχαλινό πίνακα λατινικής γλώσσας και Ιουλιανού ημερολογίου, που πιθανώς προοριζόταν για χρήση στο λατινικό τμήμα της Ευρώπης. Αυτό οδήγησε σε έναν παρόμοιο πασχάλιο πίνακα 95 ετών, που αναφέρεται ως «ο πασχάλιος πίνακας που αποδίδεται στον Κύριλλο», ο οποίος κάλυπτε το χρονικό διάστημα 437-531. Έναν αιώνα αργότερα αυτός ο πασχάλιος πίνακας συνεχίστηκε από τον Διονύσιο τον Μικρό, σε έναν πασχάλιο πίνακα που κάλυπτε το χρονικό διάστημα 532-626. Δύο αιώνες αργότερα ο πασχάλιος πίνακάς του επεκτάθηκε στον πασχάλιο πίνακα του Βέδα, που κάλυπτε το χρονικό διάστημα  και περιείχε έναν πασχάλιο κύκλο 532 ετών. Καταλήγουμε στο συμπέρασμα ότι ακριβώς η παραλλαγή του Μετωνικού 19ετούς σεληνιακού κύκλου (που επινοήθηκε από τον Ανατόλιο Λαοδικείας) του Αννιανού από τον 6ο έως τον 16ο αι. αποτέλεσε τον πυρήνα του υπολογισμού του Πάσχα (computus paschalis) στον λατινοχριστιανικό κόσμο, επειδή μόλις το 1582 το Ιουλιανό ημερολόγιο αντικαταστάθηκε από το Γρηγοριανό ημερολόγιο.

Όσον αφορά τον Βικτόριο της Ακουιτανίας, ο Jan Zuidhoek, προσποιούμενος ότι αναφέρει ρητά όλους τους σχετικούς 19ετείς σεληνιακούς κύκλους του Μέτωνα, δεν αναφέρει αυτόν του Βικτόριου. Ωστόσο, ο Alden Mosshammer τον ανέφερε ρητά. Κατ' αρχήν, κάθε ημερομηνία του 532ετούς κύκλου τού πασχάλιου πίνακα τού Βικτόριου μπορεί να υπολογιστεί, εφαρμόζοντας τον παλαιό ρωμαϊκό κανόνα ότι «η Κυριακή του Πάσχα είναι η πρώτη Κυριακή, μετά την πρώτη ημέρα, μετά την εαρινή πανσέληνο» στην αντίστοιχη ημερομηνία της πασχαλινής πανσελήνου του σεληνιακού κύκλου του (εάν είναι επιθυμητό, με τη βοήθεια του αριθμού που υποδεικνύει την ημέρα της εβδομάδας την 1η Ιανουαρίου).

## Παραπομπές


## Βιβλιογραφία
* William Adler. *Time immemorial: archaic history and its sources in Christian chronography from Julius Africanus to George Syncellus*. Washington, D.C.: Dumbarton Oaks Research Library and Collection, 1989 .
* William Adler, Paul Tuffin, translators. *The chronography of George Synkellos: a Byzantine chronicle of universal history from the creation*. Oxford: Oxford University Press, 2002, . Synkellos copied large blocks of text written by Annianus.
* Georges Declercq (2000) *Anno Domini (The Origins of the Christian Era)*: Turnhout 
* 
* Otto Neugebauer (1979) *Ethiopic Astronomy and Computus*: Wien 
* Jan Zuidhoek (2019) *Reconstructing Metonic 19-year Lunar Cycles (on the basis of NASA’s Six Millennium Catalog of Phases of the Moon)*: Zwolle 

## Εξωτερικοί σύνδεσμοι
* Πέντε Μετωνικοί 19ετείς σεληνιακοί κύκλοι

Κατηγορία:Χρονογράφοι
Κατηγορία:Ιστορικοί του Χριστιανισμού
Κατηγορία:Βυζαντινοί θεολόγοι